Zuma bekommerd oor e-tolrekeninge | Maroela Media
President Jacob Zuma is bekommerd oor foutiewe e-tolrekeninge wat deur die Suid-Afrikaanse Nasionale Padagentskap (Sanral) vir motoriste uitgereik word, het die SAUK Maandag berig.
"Ons word gereeld ingelig dat elektroniese dinge nie foute maak nie. Ek dink dit is onaanvaarbaar, want dit veroorsaak onnodige probleme," het hy tydens 'n onderhoud gesê.
"'n Mens kan nie foutiewe rekeninge aan verbruikers stuur nie. Dit is 'n saak wat reggestel moet word, en dit moet baie vinnig reggestel word want dit ondermyn 'n doeltreffende stelsel."
Hy het gesê Sanral moet die probleem hanteer.
"Ons het die kwessie aan hulle voorgehou. Ons hanteer dit baie formeel met die departement van vervoer en met die padagentskap en die twee partye werk daaraan."
Verskeie motoriste het sedert die stelsel in Desember in werking getree het, SMS- en e-pos-boodskappe ontvang waarin betaling sonder verifikasie geëis word. Sommige mense het aangedui hulle het rekeninge ontvang, ondanks die feit dat hulle in ander provinsies bly en nog nooit op 'n e-tolsnelweg gery het nie.
Zuma is in Oktober gekritiseer omdat hy Malawi se nasionale paaie met dié van Suid-Afrika vergelyk het in 'n poging om die e-tolstelsel te regverdig. – SAPA
Foto: Drie sterf in Lanseria-vliegtuigongeluk
Engiets wat deur die ANC aangepak word is rampspoedig. Nee wat Zuma, jy is tog nou die laaste persoon om iets te kom sê wat ons almal reeds weet. Sanral was van die begin af 'n flater, en dit raak net groter.
Zumpies, die tolpadgelde is 'n vulletjie van jou bekommernisse. Ek sien in die media daar word erg aan jou sak gevat deur die talle bywywe en hul families in Nkandla wat op jou teer.
Ek is ook bekommerd, oor baie dinge in die land, die Nkandla skandaal, die slege dienste van enige government departement. Die lang rye, die swak opleidings, die verkeerder rekeninge en die mense wat totaal en al onbekwaamd is vir hulle werk
Hoe kan hy homself so aanmatig om oor probleme te praat as hy hierdie land se grootste probeem homself is?
Ek wonder of Barak Obama al syne gekry het….he-he. Ek worry weer oor die polisie, toi-toi, brandende bande en gisteraand se opstande …..